பாடம் 4
யாக்கோபு தேவனை முகமுகமாய்ச் சந்தித்தல்
நோக்கம்: தேவனைச் சந்தித்த பிறகு யாக்கோபு மாற்றம் அடைந்த மனிதனாக இருந்தான் என்பதைப் பிள்ளைகளுக்குக் கற்பித்தல். தேவன் உண்மையுள்ளவரும் கிருபை நிறைந்தவரும் என்று யாக்கோபு கற்றுக்கொண்டான்.
வேத வாசிப்பு: ஆதியாகமம் 32:3 – 33:4
மனப்பாட வசனம்: பிலிப்பியர் 1:6 – “உங்களில் நற்கிரியையைத் தொடங்கினவர் அதை இயேசு கிறிஸ்துவின் நாள்வரைக்கும் முடிய நடத்துவார்.”
பாடத்தை அளித்தல்
தொடக்கப் புள்ளி
நீங்கள் பயப்படும் ஒருவரைச் சந்திக்க வேண்டியிருப்பதைப் பற்றிய ஒரு கதையை உருவாக்குங்கள்; உதாரணமாக, புதிய பள்ளியில் தலைமை ஆசிரியரைச் சந்திப்பது. உங்கள் சொந்த வாழ்விலிருந்து ஒரு சம்பவத்தையும் சொல்லலாம்.
இன்றைய போதனையின் முக்கிய குறிப்புகள்
1. யாக்கோபு தன் புதிய குடும்பத்தோடு வீடு திரும்பிக் கொண்டிருந்தான். அது ஒரு பெரிய குடும்பம் (ஆதி 32:10, 22); அதை விவரியுங்கள். அவன் தன் சகோதரன் ஏசாவை மீண்டும் சந்திக்கப் போகிறான். ஏசாவை நன்றாக நடத்தாததால் யாக்கோபு இதற்குப் பயந்தான். அவன் என்ன செய்தான் என்பது நினைவிருக்கிறதா என்று வகுப்பினரிடம் கேளுங்கள். படம் 1 ஐக் காட்டுங்கள். அவன் தன் தகப்பனை ஏமாற்றி, தன் சகோதரனின் தலைப்பிள்ளை உரிமையைப் பறித்துக்கொண்டான்.
2. யாக்கோபு ஏசாவிடம் தூதர்களை அனுப்பினான். அவர்கள் கொண்டுவந்த செய்தி அவனைப் பயமுறுத்தியது (வச. 3-6): ஏசா ஒரு படையுடன் அவனைச் சந்திக்க வந்துகொண்டிருந்தான்.
3. இதைக் கேட்டதும் யாக்கோபு தன் குடும்பத்தை இரண்டு பிரிவுகளாகப் பிரித்தான் (வச. 7-8).
4. பின்பு யாக்கோபு ஜெபித்தான். தன்னைப் பாதுகாப்பதாக தேவன் வாக்களித்ததை அவருக்கு நினைவூட்டினான். தான் தேவனுடைய கிருபைக்குத் தகுதியற்றவன் என்பதை அறிந்தான் (வச. 10). தேவன் தனக்கு உண்மையும் நன்மையும் உள்ளவராயிருந்தார் என்று யாக்கோபு முதன்முறையாக ஒப்புக்கொண்டான் (வச. 9-12).
5. யாக்கோபு தன் சகோதரன் ஏசாவுக்காகப் பரிசுகளை ஆயத்தப்படுத்தி, தன் குடும்பத்தைப் பாதுகாப்பான இடத்துக்கு அனுப்பினான் (வச. 13-22).
6. யாக்கோபு தனியாக விடப்பட்டான். அன்று இரவு விடியும்வரை அவன் அறியாத ஒருவரோடு போராடினான். படம் 4 ஐக் காட்டுங்கள். அவர் செல்வதற்கு முன் யாக்கோபின் பெயரை இஸ்ரவேல் என்று மாற்றினார்; அதன் பொருள்: “அவன் தேவனோடு போராடுகிறான்.” தேவனைத் தனிப்பட்ட முறையில் சந்தித்ததை நினைவூட்ட யாக்கோபு நொண்டிக்கொண்டிருந்தான் (வச. 23-31).
7. மறுநாள் யாக்கோபு ஏசாவைச் சந்தித்தான்; ஏசா அவனை அன்புடன் வரவேற்றது யாக்கோபுக்குப் பெரிய ஆச்சரியமாயிருந்தது (33:1-4).
மனப்பாட வசனத்தைப் பதியவைத்தல்
யாக்கோபு பாவியாயிருந்தும் தேவன் அவனைக் கைவிடவில்லை.
கதைக்கு நம் பதில்
யாக்கோபு தனக்கு வேண்டியதைப் பெற மக்களை ஏமாற்றிவந்தான். இது சரியான வழி அல்ல என்று அவன் கற்றுக்கொள்ள வேண்டியிருந்தது. தன் சொந்தத் தந்திரங்களை நம்பாமல் தேவனை நம்பலாம்.
தேவன் நம்பத்தகுந்தவர் என்பதை அவர் எவ்வாறு காட்டினார் என்பதற்கு உங்கள் சொந்த அனுபவத்திலிருந்து ஒரு கதை சொல்ல முடியுமா?
மனப்பாட வசனத்தை மீண்டும் சொல்லுங்கள்
பிலிப்பியர் 1:6 – “உங்களில் நற்கிரியையைத் தொடங்கினவர் அதை இயேசு கிறிஸ்துவின் நாள்வரைக்கும் முடிய நடத்துவார்.”
